| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 18.07.2023 г.** | | | |
| 6. | 28.06.2023 г. | Дружество „Х“ е публично предприятие по смисъла на чл. 2, ал. 1, т. 1 от Закона за публичните предприятия, като основна дейност на дружеството е създаването, изграждането, управлението и развитието на индустриални, икономически и технологични зони и паркове. Към настоящия момент дружество „Х“ е собственик на няколко индустриални парка, регистрирани по реда на Закона за индустриалните паркове (ЗИП), като изпълнява дейностите по експлоатация на същите в качеството си на оператор. В това си качество дружеството извършва дейности по експлоатация на парка и като такова отговаря на критериите за „допустим кандидат“ по смисъла на Раздел 6 на Условията за кандидатстване.  Същевременно част от нормативно предвидените такива дейности са възложени на доставчици на комунални услуги. Така например предоставянето на ВиК-услуги е възложено на трето лице, разполагащо с необходимата лицензия, като за целта на това лице са учредени вещни права върху елементите на вътрешната техническа инфраструктура на парка. Въпреки това волята на компанията е предоставянето на комплексна услуга на инвеститорите, като целта, която сме си поставили, е на територията на всеки парк да функционира единната техническа инфраструктура, включващо най-малкото затворена електроразпределителна мрежа, затворена газоразпределителна мрежа и ВиК мрежа.  Водени от горното сме предприели действия за учредяване на ново дружество, което да изпълнява функциите на оператор на затворена електроразпределителна мрежа, на затворена газоразпределителна мрежа и оператор на ВиК мрежа за територията на всички паркове, собственост на дружество „Х“. Собственикът на парка ще учреди ограничени вещни права върху елементите, необходими за изпълнение на тези дейности, като същевременно ще запази собствеността върху същите. Както бе посочено по-горе, допустим кандидат по програмата е собственикът/операторът на парка. Възможно ли е собственикът/операторът на парка да кандидатства за финансиране на инфраструктура, която ще се експлоатира от друго лице? Предоставянето на определен кръг от услуги на територията на парка ще бъде възложено на друг доставчик, но именно собственикът/операторът на парка ще бъде отговорното лице за законосъобразното разходване на средствата, респективно за изпълнение на условията на Програмата. При избраната от дружество „Х“ концепция възможното решение е сключването на тристранно споразумение за партньорство, респективно на тристранен договор за присъединяване. Със същите подробно ще се регламентират правата и задълженията както на крайния получател, така и на лицето, което ще експлоатира съответните елементи на техническа инфраструктура. | По смисъла на чл. 9, ал. 1 от Закона за индустриалните паркове (ЗИП), **оператор на индустриален парк е** **лице, което извършва дейностите по експлоатация на индустриалния парк.** За целите на настоящата процедура, същото определение е приложимо и по отношение на операторите на индустриални зони.  **Допустим кандидат по настоящата процедура се явява именно операторът на индустриалния парк, който следва да отговаря на изискванията, посочени в т. 6 от Условията за кандидатстване.**  Оператор/и на един или няколко елемента на техническа инфраструктура на територията на парка по смисъла на специален/ни закон/и, не се явява оператор на индустриален парк съгласно ЗИП.  В допълнение следва да имате предвид, че на етап оценка, съгласно критерий № 13 от Приложение № 18 „Критерии и методология за оценка на предложения на крайни получатели за изпълнение на инвестиции по процедура за подбор BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“, раздел I. „Критерии за оценка на административно съответствие и допустимост“, т. 1. „Критерии за административното съответствие на предложенията за изпълнение на инвестиция“, кандидатът – оператор, в случай, че не е собственик, следва да представи Договор за експлоатация между собственика и оператора, с реквизитите по чл. 28 и чл. 35, ал. 1 и ал. 2, т. 1, т. 2, т. 3 и т. 5 от ЗИП, подписан, сканиран и прикачен в ИС на МВУ - ИСУН2020, даващ правото на оператора да осигурява организационните, устройствените и техническите условия за създаването, изграждането, функционирането и развитието на индустриалния парк/зона по реда на Закона за индустриалните паркове.  В изпълнение на Критерий № 20 от цитираното Приложение № 18 от Условията за кандидатстване (УК) и в случай, че операторът е и собственик на парка, същият е необходимо да представи документ/и за собственост и актуална/а скица/и на поземлени имот/и, удостоверяващи, че собственикът на индустриалния парк/зона е собственик на имота/те, съставляващ/и територията на индустриалния парк/зона, с изключение на случаите по пар. 4, ал. 2, т. 2 от ПРЗ на ЗИП.  Представянето на въпросните документи е необходимо, за да бъде доказано, на етап оценка на постъпилите предложения за изпълнение на инвестиции, качеството на възложител по смисъла на чл. 161, ал. 1 от ЗУТ на кандидата – оператор по отношение на предвидените с дейност 2 строително-монтажни работи и правото му да възлага изпълнението на съответните дейности.  Следва да имате предвид, че неизпълнението на изискванията на Критерий № 13 и/или Критерий № 20 от Приложение № 18 от УК на етап оценка на административно съответствие и допустимост ще доведе до недопускане до етап „Техническа и финансова оценка“ на предложенията, които не са изпълнили посочените изисквания.  По отношение на поставения въпрос относно възможността операторът на индустриалния парк да кандидатства за финансиране на инфраструктура, която ще се експлоатира от друго лице, следва да се има предвид, че съгласно чл. 3.1.1.10 от проекта на Договор за финансиране (Приложение № 19 към Условията за изпълнение), „*Всяка концесия или друго възлагане на трета страна на експлоатацията на подпомаганата инфраструктура, финансирана по Дейност 2, следва да се извършва по конкурентен, прозрачен и недискриминационен начин, като се зачитат приложимите правила за възлагане на обществени поръчки и изискванията, определени в т. 89 - т. 96 от Известие на комисията относно понятието за държавна помощ, посочено в чл.107, пар.1 от ДФЕС (2016/C 262/01). В случай че крайният получател ще предоставя изградената инфраструктура по Дейност 2 на концесия или друго възлагане на експлоатацията на трета страна, цялата документация свързана с процедурата следва да бъде предоставена за предварително одобрение от СНД.“*  Също така, следва да се има предвид, че съгласно чл. 36 от ЗИП, в случай че, при отсъствие на лице, което предоставя комунални услуги, собственикът на индустриалния парк е решил да делегира функции на оператор на затворена електро- и газоразпределителна мрежа, както и на вътрешната за парка ВиК мрежа на друго лице, то това лице следва да бъде операторът на съответния индустриален парк, като това обстоятелство се посочва в договора за експлоатация. |